Godzilla Vs Gigan

O Jun Fukuda επανέρχεται στην καρέκλα του σκηνοθέτη, και στο Godzilla Vs Gigan τα καταφέρνει καλύτερα από τις προηγούμενες προσπάθειές του. Ο Fukuda διατηρεί το οικολογικό ύφος και τη σκοτεινή ατμόσφαιρα του Godzilla Vs Hedorah, αντικαθιστώντας όμως την ψυχεδελική, περίεργη αισθητική με στοιχεία ταινιών δράσης και παιδικού τρόμου. Αν και η ταινία προφανώς απευθύνεται σε νεανικό κοινό, προσπαθεί να μην πέσει στην παγίδα που έπεσε το Godzilla’s Revenge και το Son of Godzilla, δίνοντας χώρο για αρκετές εντυπωσιακές μάχες και καταστροφές. Η επανεμφάνιση του Angilas και του Ghidorah, και η είσοδος ενός νέου αντιπάλου, του Gigan προσθέτουν αρκετό ενδιαφέρον, με τον Fukuda να χειρίζεται αρκετά καλά τις μεταξύ τους μάχες. Το Godzilla Vs Gigan είναι συμπαθητική ταινία, αλλά είναι πλέον φανερό ότι οι δημιουργοί φαίνεται να μένουν από ιδέες, με τις ιστορίες να μοιάζουν να επαναλαμβάνονται, αφού το μοναδικό ενδιαφέρον εντοπίζεται μόνο στα νέα τέρατα. Διασκεδαστικό στο σύνολό του αν και κάπως άνισο, το Godzilla Vs Gigan καταφέρνει να προσφέρει απλόχερα τη διασκέδαση και τη δράση, αλλά αρκετές φορές αδυνατεί να κρύψει το γεγονός πως το franchise μοιάζει πλέον κουρασμένο.